**ԱՄՓՈՓԱԹԵՐԹ**

**«ԱՆՇԱՐԺ ԳՈՒՅՔԻ ՀԱՐԿՈՎ ՀԱՐԿՄԱՆ ՆՊԱՏԱԿՈՎ ԱՆՇԱՐԺ ԳՈՒՅՔԻ ՇՈՒԿԱՅԱԿԱՆ ԱՐԺԵՔԻՆ ՄՈՏԱՐԿՎԱԾ ԿԱԴԱՍՏՐԱՅԻՆ ԳՆԱՀԱՏՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀՀ ՕՐԵՆՔԻ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ, ԱՌԱՋԱՐԿՈՒԹՅՈՒՆՆԵՐԻ, ԴՐԱՆՑ ԸՆԴՈՒՆՄԱՆ ԿԱՄ ՉԸՆԴՈՒՆՄԱՆ ՎԵՐԱԲԵՐՅԱԼ**

|  |  |  |  |
| --- | --- | --- | --- |
| Առարկության, առաջարկության հեղինակը, գրության ստացման ամսաթիվը, գրության համարը | Առարկության, առաջարկության բովանդակությունը | Եզրակացություն | Կատարված փոփոխությունները |
| 1 | 2 | 3 | 4 |
| Հայաստանի Հանրապետության ֆինանսների նախարարություն  17.03.2020 թ.  01/2-4/4015-2020 | Առաջարկություններ և առարկություններ չկան: |  |  |
| Հայաստանի Հանրապետության տարածքային կառավարման և ենթակառուցվածքների նախարարություն  12.03.2020 թ.  ՍՊ/14.1/6979-2020 | Առաջարկություններ և առարկություններ չկան: |  |  |
| Երևանի քաղաքապետարան  11.03.2020 թ.  01/07-2/3807 | «Անշարժ գույքի հարկով հարկման նպատակով անշարժ գույքի շուկայական արժեքին մոտարկված կադաստրային գնահատման կարգը սահմանելու մասին» օրենքում լրացում կատարելու մասին» օրենքի և «Հայաստանի Հանրապետության կառավարության 2003 թվականի դեկտեմբերի 24-ի N 1746-Ն որոշման մեջ փոփոխություն կատարելու մասին» ՀՀ կառավարության որոշման նախագծերն առաջարկում եմ քննարկել աշխատանքային կարգով ՀՀ կադաստրի կոմիտեի հետ համատեղ: | Ընդունվել է ի գիտություն: | Նախագծերը աշխատանքային կարգով քննարկվել են Երևանի քաղաքապետարանի հետ: |
| Հայաստանի Հանրապետության էկոնոմիկայի նախարարություն  20.03.2020 թ.  01/3259-2020 | Առաջարկություններ և առարկություններ չկան: |  |  |
| Հայաստանի Հանրապետության պետական եկամուտների կոմիտե  25.03.2020 թ.  01/3-3/16915-2020 | Առաջարկում ենք քննարկել «Հա­յաս­տանի Հանրապետության հողային օրենսգր­քում փոփոխություններ կատա­րելու մա­սին» ՀՀ օրենքի նախագծի 1-ին հոդ­վածում «մինչև 2021 թվականի հունվարի 1‑ի դրությամբ գործած» բառերը «Կառա­վարության սահմանած կարգով հաշվարկվող» բառերով փոխարինելու հարցը, նկատի ունենալով այն հանգա­ման­քը, որ ՀՀ կառավարության 24.12.2003թ. N1746-Ն որոշումը 2021թ.-ից հետո շարու­նա­կե­լու է գործել, և նույն որոշմամբ սահմանված կարգով հաշ­վարկ­վող կա­դաստրային արժեքները հիմք են ընդունվելու ՀՀ հողային օրենսգրքի 64-րդ հոդվածի 9-րդ, 10-րդ և 12-րդ կետերով սահմանված դեպքերում հողամասի կա­դաստրային արժեքի վճար­­ման համար:  ՀՀ կառավարության 29.06.2017թ. «Շինությունների նպատակային նշանակության դասակարգման ցանկը սահ­մանելու մասին» N757-Ն որոշումն ընդունվել է ՀՀ հարկային օրենսգրքի 11-րդ բաժ­­­նի N1 հավելվածի 4.2-րդ կետի «ժ» ենթակետին համա­պա­տաս­խան: «Անշարժ գույքի հարկով հարկման նպատակով անշարժ գույքի շուկայական ար­ժե­­քին մոտարկված կադաստրային գնահատման կարգը սահմանելու մասին» ՀՀ օրեն­քի 7-րդ հոդվածի 2-րդ մասին համապատասխան՝ նույն օրենքն ուժի մեջ մտնելու օր­վանից՝ 01.01.2021թ.-ից ՀՀ հարկային օրենսգրքի 11-րդ բաժնի 1-ին հավելվածը կճա­նաչ­վի ուժը կորցրած: Նույն օրենքով Կառավարությանը լիազորություն է տրված սահմա­նելու շինության տարածագնահատման (գտնվելու վայրի) գոտիա­կա­նության սահ­ման­ները, սահմանների կոորդինատներն ու տարածագնահատման գոտիակա­նութ­յան քար­տեզ­ները, ինչպես նաև հողամասերի (բացառությամբ գյու­ղատնտե­սական նշա­նակութ­յան հողերի) տարածագնահատման (գտնվելու վայրի) գոտիա­­կանության սահման­ները, սահմանների կոորդինատներն ու տարա­ծագնա­հատման գոտիա­կա­նության քարտեզ­նե­րը, սակայն շինությունների նպատակային նշա­նա­կության դասակարգման կարգ կամ ցանկեր սահմանելու լիազորություն Կառավարությանը վերապահված չէ։ Հետևաբար՝ առա­­­ջարկում ենք օրենքում այս մասով կատարել համապատասխան լրացում, միա­ժա­մանակ նախագծերի փաթեթում ներառելով ՀՀ կառավարության 29.06.2017թ. N757-Ն որոշման համապատասխան փոփոխություն՝ հղում կատարելով «Անշարժ գույքի հարկով հարկ­­­­­ման նպատակով անշարժ գույքի շուկայական արժեքին մոտարկված կադաստ­րա­յին գնահատման կարգը սահմանելու մասին» ՀՀ օրենքին։ | Ընդունվել է: | Օրենքի 4-րդ և 5-րդ հոդվածներում լրացվել են համապատասխանաբար նոր 14-րդ և 8-րդ մասեր, որոնց դրույթների համաձայն շինությունների նպատակային նշանակության դասակարգման ցանկը սահմանում է Կառավարությունը:  Այս փոփոխություներով և համապատասխան առաջարկությամբ պայմանավորված Կադաստրի կոմիտեի կողմից կմշակվի նաև «Հայաստանի Հանրապետության կառավարության 2017 թվականի հունիսի 29-ի N 757-Ն որոշման մեջ փոփոխություն կատարելու մասին» ՀՀ կառավարության որոշման նախագիծը, որը կներկայացվի ավելի ուշ, քանի որ առկա է անհրաժեշտություն այդ նախագծի լրացուցիչ շրջանառմանը՝ շահագրգիռ գերատեսչություններին: |
| Հայաստանի Հանրապետության արդարադատության նախարարություն  28.04.2020 թ.  01/27.2/8785-2020 | 1/ Օրենքի նախագծի (այսուհետ՝ Նախագիծ) 1-ին հոդվածով առաջարկվում է «Անշարժ գույքի հարկով հարկման նպատակով անշարժ գույքի շուկայական արժեքին մոտարկված կադաստրային գնահատման կարգը սահմանելու մասին» Հայաստանի Հանրապետության օրենքի 4-րդ և 5-րդ հոդվածները լրացնել բովանդակային առումով՝ կրկնվող լիազորող նորմերով՝ հետևյալ բովանդակությամբ. «Շինությունների նպատակային նշանակության դասակարգման ցանկը սահմանում է Կառավարությունը»: Նկատի ունենալով, որ Նախագծով լրացվող հոդվածներն ունեն տարբեր կարգավորման առարկա՝ պարզ չէ՝ խոսքը գնում է նույն շինությունների նպատակային նշանակության դասակարգման ցանկի մասին, թե ոչ: Եթե խոսքը գնում է նույն ցանկի մասին, ապա լիազորող նորմերից մեկն անհրաժեշտ է հանել Նախագծից, իսկ, եթե խոսքը գնում է տարբեր ցանկերի մասին, ապա անհրաժեշտ է խմբագրել քննարկվող կարգավորումները՝ ցույց տալով դրանց տարբերությունը: Հիշյալ դիտողությունը պայմանավորված է «Նորմատիվ իրավական ակտերի մասին» Հայաստանի Հանրապետության օրենքի 13-րդ հոդվածի 8-րդ մասի պահանջներով:  2/ Նախագծի 1-ին հոդվածում «2019 թվականի նոյեմբերի 19-ի» բառերից առաջ անհրաժեշտ է լրացնել «Հայաստանի Հանրապետության» բառերը՝ նկատի ունենալով «Նորմատիվ իրավական ակտերի մասին» Հայաստանի Հանրապետության օրենքի 18-րդ հոդվածի 3-րդ մասի պահանջները: | Ընդունվել է։ | Շինությունների նպատակային նշանակության դասակարգման ցանկը, որը սահմանում է Կառավարությունը վերաբերում է նույն շինություններին, հետևաբար Նախագիծը խմբագրվել է և 5-րդ հոդվածից հանվել է միևնույն լիազորող նորմը։ |